**Versenyrendelkezések módosításának munkamódszere**

A Versenyrendelkezések módosításának folyamata a hatálybalépést megelőző év augusztusában kezdőik, és a hatálybalépés évének februárjában zárul. A dokumentum módosítására csak az alábbi munkafolyamat betartása esetén van lehetőség.

1. Augusztus 1-ig az MVSz a WS normáknak megfelelő űrlapot küld ki az Osztálykapitányoknak, kluboknak, bizottságoknak, melynek segítségével a javaslatokat tehetnek.
   1. Az űrlapon megjelölésre kell, hogy kerüljön az érintett szabály, annak aktuális és javasolt módosításának pontos szövegezése, illetve az indoklás a módosítás szükségességéről.
   2. Csak a hiánytalanul kitöltött űrlapokon beérkezett javaslatok vehetők figyelembe a szabályzat módosítása során.
   3. A javaslatok beküldési határideje adott év augusztus 31.
2. Az MVSz Titkársága szeptember 10-ig összesíti a beérkezett javaslatokat, illetve az új szabályzat munkapéldányába feltételesen átvezeti azokat, majd továbbítja a munkacsoportnak.
3. A szabályzatok módosításával az elnökség egy munkacsoportot bíz meg, melybe a Versenyrendező-, Versenybíró-, Versenysport-, Nagyhajós- és Technikai bizottságok delegálnak egy-egy fő képviselőt. A munkacsoport egyes esetekben más bizottságok, vagy szakemberek véleményét is bekérheti a javaslatok megvitatásakor.
4. A munkacsoport megvizsgálja, hogy a beérkezett előterjesztések megvitatása, hozzávetőlegesen mennyi ülést tesz szükségessé, majd időpontot egyeztetnek ezekre.
5. A tanácskozásokról minden esetben rövid jegyzőkönyv készül, a már megvitatott indítványok átvezetésre kerülnek a szabályzat munkapéldányában.

Egy adott javaslat 4 féle módon kerülhet tovább az elnökség felé:

A munkacsoport

* + - 1. egyhangúlag módosítás nélkül elfogadja
      2. egyhangúlag elutasítja
      3. módosításokkal elfogadja
      4. nincs egyetértés a munkacsoportban, így azt javaslattételként az elnökség elé tárja

1. December 15-ig a dokumentum munkacsoport által javasolt verziója és a vitás kérdések munka anyaga a szakbizottságok véleményeivel ellátva elnökségi határozati javaslat formájában előterjesztésre kerül.
2. Januári ülésén az elnökség megvitatja a szabályzatot, döntést hozz a munkacsoport által meg nem hozott döntésekben majd elfogadja a végleges szabályzatot.
3. A szabályzat február elsejével hatályba lép.

**Versenyrendelkezések változásai**

Új osztály – Cruiser Class -egy szezonon keresztül, mint nyilvántartott osztály kiemelkedő aktivitást mutatott, így az aktivitási pályázatával a 2019-es szezonra elnyerte az aktív osztály státuszt. Ennek értelmében 2019-ben ranglistasorozatot illetve bajnokságot rendezhet. A 2019-es versenyszezonukhoz sok sikert kívánunk! (hamarosan küldenek évértékelő cikket)

Az idei évtől a” **Hajóosztályok alapítása és aktivitása az MVSz versenyrendszerében”**

című külön szabályzat rendelkezik az osztályok nyilvántartásáról, a versenyrendszerbe való bekerülés módjáról, illetve az aktivitási pályázatról.

A korábbiakkal ellentétben a támogatott ifjúság osztályoknak rendezett ranglistaversenyeken már az RS Feva osztály versenyzői is részt vehetnek, így támogatja az MVSz az osztály. AZ RS Feva nem tartozik a támogatott ifjúsági osztályok közé, akik védelmében korábban nem indulhattak volna azonos ranglistaversenyeken. Figyelembevéve, hogy egyetlen osztály számára rendezett verseny költségei igen magasak, az MVSz elnöksége az osztály ilyen módon való támogatása mellett döntött.

2019-től olyan esetekben is kérhető átlagpont egy ranglistaversenyen kihagyásáról, ha olyan kiemelt nemzetközi versenyen vett részt, melyen való szereplés kvalifikációhoz volt kötött.

Az előzetes felmérések alapján a munkacsoport a Mocó versenyzői kör megszüntetése mellett döntött. Azután az MVSz nem kívánja külön korlátozni a Mócók részvételét a versenyeken, illetve minden rendező szerv maga dönthet, hogy milyen korosztálytól kíván kedvezményes nevezési lehetőséget biztosítani.

Már 2018-ban megszületett az az elnökségi határozat mely szerint a minimális biztosítási fedezeti összeg 5 millió forintról 50 millió forintra emelkedik, ezt a szabályozást 2019-ben már a Versenyrendelkezésekbe is átvezettük.